Katarina wa Uswidi

Katarina wa Uswidi (kwa Kiswidi: Katarina Ulfsdotter au Katarina av Vadstena; 1332 hivi - 24 Machi 1381) alikuwa mwanamke wa ukoo bora wa Uswidi ambaye anaheshimiwa na Kanisa Katoliki kama mtakatifu.

Sikukuu yake huadhimishwa tarehe 24 MachiMartyrologium Romanum.

Maisha
Katarina alikuwa binti Ulf Gudmarsson, Mtawala wa Ulvåsa, na mama yake alikuwa mtakatifu Birgita wa Sweden.Kirsch, Johann P. (1908). "St. Catherine of Sweden". In The Catholic Encyclopedia. New York: Robert Appleton Company. Retrieved 21 February 2014.

Akiwa na umri wa miaka 12/13, alilazimishwa kuolewa na Eggert van Kyren, lakini alimfanya akubali waishi kama kaka na dada.https://www.santiebeati.it/dettaglio/46800 Mwaka 1349 aliongozana na mama yake kuhiji Roma, na huko aliarifiwa kifo cha mume wake.

Alibaki na mama na kuongozana naye katika safari zake hadi Nchi Takatifu. Birgita alipofariki, Katarina alirudi Uswidi na maiti akimzika katima monasteri kubwa ya Vadstena Hosted at EWTN.com. iliyoanzishwa na marehemu, akawa abesi akijitahidi kulea jumuia kufuatana na kanuni ya mama yake. Ndiyo sababu huo "Utawa wa Mwokozi Mtakatifu" ukajulikana kama Wabirgita. 

Miaka kadhaa baadaye alirudi Roma ili kushughulikia suala la mama yake kutangazwa mtakatifu. Akiishi huko miaka 5 alifunga urafiki mkubwa na Katerina wa Siena.

Mwaka 1484, Papa Inosenti VIII aliruhusu Katarina pia aheshimiwe kama mtakatifu na sikukuu yake ilipangwa tarehe 22 Machi. Mwaka 1488, Papa huyohuyo aliruhusu masalia yake yahamishiwe Vadstena. 

Kutokana na Matengenezo ya Kiprotestanti, kesi ya kawaida ya kumtangaza mwenye heri, halafu mtakatifu haijakamilishwa.http://findarticles.com/p/articles/mi_m2386/is_1999_Annual/ai_55983644/?tag=content;col1 "Katarina Ulfsdotter". Nordisk Familjebok (1910). pp. 1281–1283. Retrieved on 21 February 2014. (in Swedish)

Maandishi
Aliandika kitabu Faraja ya Roho (kwa Kiswidi cha wakati ule Siælinna tröst), ambacho nakala moja ya mwaka 1407 ipo hadi leo.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 102
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 86-87

Viungo vya nje
Tovuti rasmi ya masista Wabirgita 

Category:Waliozaliwa 1332
Category:Waliofariki 1381
Category:Watakatifu wa Uswidi